《赠觉师》
宋代·洪迈

觉师儒门秀，脱屣世故早。
那知轩冕味，夙悟心已槁。
惟余章句习，心境时相恼。
如人生於齐，而即楚乡老。
虽遭楚人咻，微音或清好。
固无益生死，亦未妨至道。
家山亦何有，肮脏衣间窖。
丛林选佛场，一掷想盆倒。
云何慰故居，挽仰待华皓。
他年空手归，子语吾为老。
幸分曹溪水，万刧付一澡。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。